Wikipédia-vita:Nevezetesség (könyvek)

message: Fontos ellenőrizni, hogy a mű szerzője, kiadója, kereskedője vagy ügynöke nem érdekelt a külsőnek tekintett forrásban.
"Ezek a bevágások esetenként kitűnőek, szikrázóan szellemesek, ironikusak. Bill, a féllábú énekes-sztár, ki csupa nagydarab emberség, s így nem mentes minden emberi hiúságtól, csendes egyetértésben önmagával, egyben egészségesen önnépszerűsítendő, kiírja a kihalt utca házfalára: BILL A KIRÁLY. Aztán pár lépéssel odébb orra esik egy pocsolyában."
Kamerát minden wikipédistának! :) – Nullextra NULLEXTRAKADÉMIA 2009. február 20., 18:21 (CET)
thread_title:  Nincs új a nap alatt 

message: Nem lenne érdemes az Amazon helyett elsősorban inkább a Bookline]-ra vagy az Alexandrára hivatkozni elsősorban? Magyarországon előbb rendel az ember onnan, mint az Amazonról. - Matthew (hűtőszekrényajtó)  2009. február 21., 17:00 (CET)
replies: text: Vagy is-is. A reklámmentes Wikipédiért folytatott küzdelem jegyében .... :) – Nullextra NULLEXTRAKADÉMIA 2009. február 21., 17:03 (CET)
Továbbá eszközöknek ajánlanám:
*e-Corvina
*Könyvkereső
*Antikvárium.hu
Legalábbis kiegészítésként. - Matthew (hűtőszekrényajtó)  2009. február 21., 17:38 (CET)
Meg a Mokka. (Esetleg Google Book Search?) – Tgrvita•IRC•WP•PR 2009. március 3., 22:03 (CET)
thread_title:  Online könyvesboltok 

message: Hkoala, készen vagyok az átfogalmazásaimmal. Úgy csináltam, hogy közben nem néztem az eredetit, mert akkor rögtön beleesnék az idegenszerűség csapdájába. Ezért lehet, hogy olyasmit is belekevertem valahol, ami eltér az eredetitől vagy a te szándékaidtól. Nézd át kérlek, és ha valami nem tetszik, akkor azt  minden külön értesítés nélkül alakítsd kérlek megfelelőre. Karmelaüzenőlap 2009. február 22., 18:30 (CET)
thread_title: Átfogalmazások

message: Egy jelenleg futó törlési megbeszéléshez írtam, de nem hozzászólva, hanem leszögezve, hogy méltatlanul nem foglalkozik az irodalom Mág Bertalannal és kiterjesztve a kommunista évek végének krimiirodalmával. A volt rendőrökből lett krimiírók (Berkesi András, Mattyasovszky Jenő, Mág Bertalan stb.) fontos szerepet töltöttek be ebben a közegben, amelyet egy forrás a "tűrt és támogatott határmezsgyéjének" aposztrofált. Ebben, ebben, és ebben a forrásban valamelyest rávilágítanak a szerzők a jelenség hátterére, bár konkrét művekről csak kevés szó esik. A magyar társadalom nem elenyésző része nőtt fel ezeken a krimiken, és tényleg nem gondolom helyesnek, hogy ezekről a könyvekről semmi nem lehet fent a Wikipédiánkon, mert a nevezetességi irányelveknek nem felelnek meg. Nem vitatom: jelenleg tényleg nem felelnek meg, de leteszem garasom amellett, hogy vannak olyan részei az életnek, ahol a nevezetességi irányelveink nem tükrözik az enciklopédia érdekeit. 
Esetleg megfontolhatnánk a nevezetességi kritériumokat kibővíteni olyan elemekkel, mint a megjelenési példányszám. De más érvek is felmerülhetnek, így ez csak egy első felvetés. 
Várom, van-e valakinek véleménye. – Burumbátor Súgd ide! 2017. június 28., 19:58 (CEST)
thread_title:  Újragondolás szükséges 

message: A szöveg sehol nem említi meg, hogy könyvsorozatokra is vonatkozna. A szöveg megfogalmazásából arra lehet következtetni, hogy egyes/egyedi  könyvek nevezetességi kritériumait szabályozza.
Márpedig a két dolog nem ugyanaz.
Ezt a hiányt mielőbb pótolni kellene.--Linkoman vita 2020. július 15., 20:43 (CEST)
thread_title:  Könyvsorozatokról szóló szócikkekre nem vonatkozik